CELEX: 62012CA0190
Language: mt
Date: 2014-04-10 00:00:00
Title: Kawża C-190/12: Sentenza tal-Qorti tal-Ġustizzja (L-Ewwel Awla) tal- 10 ta’ April 2014 (talba għal deċiżjoni preliminari tal-Wojewódzki Sąd Administracyjny – il-Polonja) – Emerging Markets Series of DFA Investment Trust Company vs Dyrektor Izby Skarbowej w Bydgoszczy (Rinviju għal deċiżjoni preliminari — Libertà ta’ stabbiliment — Moviment liberu tal-kapital — Artikoli 63 TFUE u 65 TFUE — Taxxa fuq id-dħul tal-persuni ġuridiċi — Differenza fit-trattament bejn id-dividendi mħallsa lil fondi ta’ investiment residenti u mhux residenti — Esklużjoni minn eżenzjoni fiskali — Restrizzjoni mhux ġustifikata)

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/5
            
         Sentenza tal-Qorti tal-Ġustizzja (L-Ewwel Awla) tal-10 ta’ April 2014 (talba għal deċiżjoni preliminari tal-Wojewódzki Sąd Administracyjny – il-Polonja) – Emerging Markets Series of DFA Investment Trust Company vs Dyrektor Izby Skarbowej w Bydgoszczy
   (Kawża C-190/12) (1)
   
   ((Rinviju għal deċiżjoni preliminari - Libertà ta’ stabbiliment - Moviment liberu tal-kapital - Artikoli 63 TFUE u 65 TFUE - Taxxa fuq id-dħul tal-persuni ġuridiċi - Differenza fit-trattament bejn id-dividendi mħallsa lil fondi ta’ investiment residenti u mhux residenti - Esklużjoni minn eżenzjoni fiskali - Restrizzjoni mhux ġustifikata))
   2014/C 175/05
   Lingwa tal-kawża: il-Pollakk
   
      Qorti tar-rinviju
   
   Wojewódzki Sąd Administracyjny
   
      Partijiet fil-kawża prinċipali
   
   
      Rikorrenti: Emerging Markets Series of DFA Investment Trust Company
   
      Konvenut: Dyrektor Izby Skarbowej w Bydgoszczy
   
      Suġġett
   
   Talba għal deċiżjoni preliminari – Wojewódzki Sad Administracyjny w Bydgoszczy (il-Polonja) – Interpretazzjoni tal-Artikoli 63 u 65 TFUE – Libertà ta’ stabbiliment u moviment liberu tal-kapital – Leġiżlazzjoni fiskali li teżenta mit-taxxa fuq id-dħul tal-persuni ġuridiċi d-dividendi mħallsa lill-fondi ta’ investiment stabbiliti fit-territorju tal-Istati Membri, iżda li teskludi mill-benefiċċju ta’ din l-eżenzjoni l-fondi ta’ investiment stabbiliti fl-Istati terzi
   
      Dispożittiv
   
   
               1)
            
            
               L-Artikolu 63 TFUE, dwar il-moviment liberu tal-kapital japplika f’sitwazzjoni, bħal dik inkwistjoni fil-kawża prinċipali, fejn, skont il-leġiżlazzjoni fiskali nazzjonali, id-dividendi mħallsa minn kumpanniji stabbiliti fi Stat Membru favur fond ta’ investiment stabbilit fi Stat terz ma humiex suġġetti għal eżenzjoni fiskali, filwaqt li l-fondi ta’ investiment stabbiliti fl-imsemmi Stat Membru jibbenefikaw minn tali eżenzjoni.
            
         
               2)
            
            
               L-Artikoli 63 TFUE u 65 TFUE għandhom ikunu interpretati fis-sens li dawn jipprekludu leġiżlazzjoni fiskali ta’ Stat Membru, bħal dik inkwistjoni fil-kawża prinċipali, li permezz tagħha ma jistgħux jibbenefikaw minn eżenzjoni fiskali d-dividendi mħallsa minn kumpanniji stabbiliti f’dak l-Istat Membru b’vantaġġ għal fond ta’ investiment li jinsab fi Stat terz, sakemm ma jkunx jeżisti obbligu fi ftehim, bejn dak l-Istat Membru u l-Istat terz inkwistjoni, ta’ assistenza amministrattiva reċiproka li jippermetti lill-awtoritajiet fiskali nazzjonali jivverifikaw l-informazzjoni possibbilment trażmessa mill-fond ta’ investiment. Hija l-qorti tar-rinviju, fil-kuntest tal-kawża prinċipali, li għandha teżamina jekk il-mekkaniżmu ta’ skambju ta’ informazzjoni previst b’dan il-qafas ta’ kooperazzjoni jistax effettivament jippermetti lill-awtoritajiet fiskali Pollakki li jivverifikaw, jekk ikun il-każ, l-informazzjoni pprovduta mill-fondi ta’ investiment stabbiliti fit-territorju tal-Istati Uniti tal-Amerika dwar il-kundizzjonijiet tal-ħolqien u tal-eżerċizzju tal-attivitajiet tagħhom, sabiex jiġi stabbilit li dawn joperaw f’qafas leġiżlattiv ekwivalenti għal dak tal-Unjoni.
            
         
      (1)  ĠU C 209, 14.07.2012.